**ДО**

**ОБЩИНСКИ СЪВЕТ**

**ТРЯВНА**

**ПРЕДЛОЖЕНИЕ**

**От Дончо Захариев**

**Кмет на Община Трявна**

**ОТНОСНО:** Приемане на нова Наредба за ред и условия за поставяне на преместваеми съоръжения на територията на община Трявна и отмяна на Наредба за ред и условия за поставяне на преместваеми съоръжения на територията на община Трявна, приета от Общински съвет – Трявна с Решение № 67 от 01.07.2010 година.

**УВАЖАЕМИ ОБЩИНСКИ СЪВЕТНИЦИ,**

В Държавен вестник е публикувано съобщение, че в Административен съд- Габрово е постъпило оспорване от прокурор при окръжна прокуратура – Габрово, против Наредба за ред и условия за поставяне на преместваеми съоръжения на територията на община Трявна, приета от Общински съвет – Трявна с Решение № 67 от 01.07.2010 година, като се иска отмяната й като незаконосъобразна или прогласяване на нищожността й поради това, че при приемането и е нарушена разпоредбата на чл. 26 от ЗНА, по което е образувано адм. дело № 240/ 2018 г. по описа на Административен съд- Габрово.

С решение № 229 от 29.11.2018 г. на Административен съд – Габрово по адм. д. № 240/2018 г. е отменена като незаконосъобразна действащата Наредба за ред и условия за поставяне на преместваеми съоръжения на територията на община Трявна, приета от Общински съвет – Трявна с Решение № 67 от 01.07.2010 година. С отмяната й Община Трявна остава без подзаконов нормативен акт, уреждащ реда и условията за поставяне на преместваеми съоръжения на територията на община Трявна. Това поражда необходимостта от приемането на нова наредба.

По информация, предоставена от Общински съвет- Трявна, решението на Административен съд- Габрово няма да бъде обжалвано пред Върховния административен съд. След като решението на Административния съд влезе в сила, на практика ще липсва наредба регламентираща тези обществени отношения, до приемането на нова такава от Общинския съвет, което може да доведе до блокиране на работата на общинската администрация досежно уредените правила и процедури в наредбата. Всичко това налага отмяна на действалата до този момент наредба и приемането на нова такава, в процедурата по приемането на която ще бъдат спазени всички административно производствени правила.

Съгласно разпоредбата на чл. 56, ал. 2 от ЗУТ, с наредба на общинския съвет, се уреждат отношенията по поставяне на преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други) на територията на съответната община.

Настоящото предложение има характера и на доклад по смисъла на чл. 26, ал. 3 от Закона за нормативните актове, като относно изискването на чл. 28, ал. 2 от ЗНА подробна информация се съдържа в документа предварителна частична оценка на въздействието. Настоящото предложение ще бъде публикувано на интернет страницата на община Трявна заедно с мотивите и предварителната оценка на въздействието по чл. 20 от ЗНА, като на всички лица се предоставя срок от 30 дни да се запознаят с него и да изразят своите предложения и становища.

Поради необходимостта от приемане на нова Наредба за ред и условия за поставяне на преместваеми съоръжения на територията на община Трявна, предлагам на Общински съвет да вземе следното

## Р Е Ш Е Н И Е:

На основание чл. 21, ал. 2 от ЗМСМА във връзка с чл. 56, ал. 2 от ЗУТ

**Р Е Ш И:**

1. Отменя Наредба за ред и условия за поставяне на преместваеми съоръжения на територията на община Трявна, приета от Общински съвет – Трявна с Решение № 67 от 01.07.2010 година.

**II**. Приема Наредба за ред и условия за поставяне на преместваеми съоръжения на територията на община Трявна.

Приложения: Мотиви към Проект на Наредба за ред и условия за поставяне на преместваеми съоръжения на територията на община Трявна, Предварителна частична оценка на въздействието, Проект на Наредба за ред и условия за поставяне на преместваеми съоръжения на територията на община Трявна.

**ДОНЧО ЗАХАРИЕВ, /п/**

*Кмет на община Трявна*

Съгласувал: /п/

Адв. Галин Ненов,

Юрист на община Трявна